**Ministru kabineta noteikumu projekta
"Valsts aizsardzības mācības nometņu organizēšanas un darbības kārtība"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akts sagatavots, lai noteiktu vienotu kārtību valsts aizsardzības mācības nometņu organizēšanai un darbībai. Valsts aizsardzības mācības nometnēs skolēni pilnveido un attīsta mācību gada laikā valsts aizsardzības mācības priekšmetā apgūtās kompetences. Dalība nometnēs ir brīvprātīga.Projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Valsts aizsardzības mācības nometņu organizēšanas un darbības kārtība" (turpmāk – projekts) izstrādāts, izpildot Valsts aizsardzības mācības un Jaunsardzes likuma 5. panta pirmās daļas deleģējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts aizsardzības mācības un Jaunsardzes likums nosaka, ka valsts aizsardzības mācības nometnes papildina valsts aizsardzības mācības priekšmetā apgūtās zināšanas, prasmes un vērtības. Dalība nometnē ir brīvprātīga. Nometnēs tiek īstenota interešu izglītības programma, kuras saturu apstiprina aizsardzības ministrs. Nometnē, kura tiek īstenota pēc otrā valsts aizsardzības mācības apgūšanas gada, izglītojamie turpina apgūt zināšanas, prasmes un vērtības, kuras iesāka apgūt nometnē, kura tika īstenota pēc pirmā valsts aizsardzības mācības apgūšanas gada. Tādēļ otrajā nometnē var piedalīties izglītojamie, kas ieguvuši apliecību par pirmās nometnes apguvi.Nometnes no mācību gada laikā īstenotās valsts aizsardzības mācības atšķiras ar izglītības saturu, proti, tajās tiek organizētas nodarbības, kuras mācību gada laikā skolas telpās un skolas apkaimē nav iespējams īstenot neatbilstošas infrastruktūras dēļ. Nometnē jaunieši varēs apgūt lauka kaujas iemaņas, šaušanu ar mazkalibra un triecienšauteni, pilnvērtīgi iepazīties ar karavīra ekipējumu u.c. Atbilstoši nodarbību specifikai šajās nometnēs īstenojami papildu drošības pasākumi. Projektā noteikts, ka drošības nodrošināšanai nometnē piemēro normatīvos aktus par drošību Jaunsardzes centra organizētajās nodarbībās un pasākumos.Nometnes plānots organizēt sadarbībā ar Nacionālajiem bruņotajiem spēkiem, tostarp, Zemessardzi. Vienlaikus noteikts, ka nometnes vadītājam jābūt nometnes vadītāja apliecībai. Lai iegūtu nometnes vadītāja apliecību, personai saskaņā ar Ministru kabineta 2009. gada 1. septembra noteikumu Nr.981 "Bērnu nometņu organizēšanas un darbības kārtība” 11. punktu jāapgūst nometņu vadītāju kursu programma un jāsaņem Valsts izglītības satura centra izdota apliecība par programmas apguvi, t.sk. ir jāapgūst pirmās palīdzības pamatzināšanu 12 stundu apmācības programma. Nodarbību vadītāji, kas ir jaunsargu instruktori, savukārt ir apguvuši paplašinātās pirmās palīdzības programmu 40 stundu apmērā. Attiecīgi nepieciešamības gadījumā šis personas ir spējīgas sniegt pirmo palīdzību.Īstenojot Valsts aizsardzības mācības pilotprojektu, tika organizētas arī Valsts aizsardzības mācības nometnes un, balstoties uz gūto pieredzi tiek plānots, ka vienas nometnes darbības nodrošināšanai un dažādu uzdevumu izpildei var tikt iesaistītas līdz pat 60 personas (konkrēti, piemēram, 2021. gada vasarā plānotajā valsts aizsardzības mācības nometnes pēc pirmā valsts aizsardzības darbības nodrošināšanā piedalīsies 34 Jaunsardzes centra darbinieki un 28 profesionālā dienesta karavīri vai zemessargi. Profesionālā dienesta karavīru un zemessargu iesaiste nometņu organizēšanā tiek plānota savlaicīgi, piemēram, par 2021. gada vasarā plānotās nometnes organizēšanu aizsardzības ministrs pavēli ir izdevis jau 2020. gada oktobrī nosakot gan prasības personāla izglītībai un profesionālajai kvalifikācijai, gan plānojot nometnes organizēšanā iesaistītā personāla apmācību. Tā kā informāciju par karavīriem un zemessargiem, kuri tiks iesaistīti nometnes darbībā, Jaunsardzes centrs saņem savlaicīgi, tad Jaunsardzes centrs var nodrošināt arī ziņu pieprasīšanu no Sodu reģistra, lai pārliecinātos par personu atbilstību Bērnu tiesību aizsardzības likuma 72. panta piektajā un sestajā daļā minētajām prasībām. Informācija no Sodu reģistra tiks pieprasīta arī gadījumos, ja valsts aizsardzības mācībās nometņu īstenošanā tiktu iesaistīti, piemēram, nevalstisko organizāciju pārstāvji. Paredzams, ka, pieaugot to skolēnu skaitam, kas apgūs valsts aizsardzības mācību, pieaugs arī to jauniešu skaits, kas vēlēsies piedalīties valsts aizsardzības mācības nometnēs. Kopumā Aizsardzības ministrija nākotnē plāno nodrošināt 10 nometnes skolēniem pēc pirmā valsts aizsardzības mācības apguves gada (pēc 10. klases vai profesionālajās izglītības iestādēs – pēc 2. kursa) un tikpat daudz nometnes pēc otrā valsts aizsardzības mācības apguves gada. Attiecīgi kopējais apmācāmo skaits nometnēs katru gadu sasniegs 2000-3000 jauniešu. Projekts nosaka, ka atlase dalībai nometnē tiks organizēta Jaunsardzes centra direktora noteiktajā kārtībā, bet obligāts priekšnoteikums dalībai nometnē ir valsts aizsardzības priekšmeta apguve mācību gada laikā, attiecīgajā mācību gadā saņemot gada vērtējumu, kas nav zemāks par četrām ballēm, kā arī Izglītības likumā noteikto izglītojamā pienākumu ievērošana. Šeit jāatzīmē, ka izglītojamā pienākumi citastarp ietver, piemēram, prasību ar cieņu izturēties pret Latvijas valsti, tās Satversmi, vēsturi, sabiedrību, valsts simboliem un latviešu valodu, kā arī prasību neapdraudēt savu un citu personu veselību, drošību un dzīvību.Noteikumu projekts paredz iegūt noteiktus datus gan par valsts aizsardzības mācības nometņu izglītojamiem, gan par viņu vecākiem. Dati par izglītojamiem nepieciešami primāri tādēļ, lai Jaunsardzes centrs tam doto uzdevumu izpildītu, nodrošinot izglītojamiem drošus apstākļus, tostarp, pārliecinoties, vai izglītojamā veselības stāvoklis neliedz tam piedalīties nodarbībās, kurās paredzēta intensīva fiziskā slodze un kas varētu izglītojamā veselībai kaitēt. Pirms līguma slēgšanas iesniegtajā anketā jānorāda izglītojamā dzimšanas datums, kas Jaunsardzes centram ļaus pārliecināties, vai izglītojamais būs pilngadīgs nometnes laikā. Šis aspekts ir būtisks, jo gadījumā, ja persona ir nepilngadīga, ja notiek negadījums, Jaunsardzes centram ir nekavējoties jāsazinās ar jaunieša vecākiem. Šī iemesla dēļ arī tiek prasīts norādīt izglītojamā faktisko dzīves vietu. Eiropas Parlamenta un Padomes 2016. gada 27. aprīļa regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) pieļauj šādu apriti, jo tā šajā gadījumā ir pamatota visupirms jau ar Vispārīgās datu aizsardzības regulas 6. panta 1.punkta d) apakšpunktu, proti, apstrāde ir vajadzīga lai aizsargātu datu subjekta vai citas fiziskas personas vitālas intereses, kā arī Vispārējās datu aizsardzības regulas 9.panta 2.punkta h) apakšpunktu, kas atļauj datu apstrādi profilaktiskās medicīnas nolūkos. Fiziskas personas dati tiek uzglabāti līdz ikgadējā ziņojuma sagatavošanai par nometni, pēc tam Jaunsardzes centrs uzglabās tikai informāciju par to, ka attiecīgā persona apguvusi nometni.Ņemot vērā apmācāmo skaitu, ir svarīgi nodrošināt vienotu kārtību, kā šīs nometnes tiek organizētas, vienlaikus nenoslogojot Jaunsardzes centru ar liekām administratīvajām darbībām. Nometņu norisei ir nepieciešamas mācību telpas, telpas nometnes dalībnieku un nometnes darbības nodrošināšanā iesaistītā personāla izmitināšanai, šautuve un mežains apvidus, tādēļ nometnes plānots organizēt vietās, kur ir attīstīta Nacionālo bruņoto spēku infrastruktūra, t. sk. šautuves. Līdz šim visas valsts aizsardzības mācības nometnes ir notikušas Alūksnes novadā, poligona "Lāčusils" teritorijā. Poligons "Lāčusils" ir daļa no Nacionālo bruņoto spēku mācību infrastruktūras, kuru pastāvīgi mācībās izmanto gan Nacionālie bruņotie spēki, gan NATO sabiedrotie. Ņemot vērā poligona "Lāčusils" intensīvo noslodzi, ka arī Jaunsardzes centra ilggadējo sadarbību ar Alūksnes novada pašvaldību un ilggadīgo pieredzi bērnu nometņu organizēšanā, lai pēc iespējas atvieglotu Jaunsardzes centra administratīvo slogu, noteikumu projektā netiek paredzēts nometnes norises vietu saskaņot ar Valsts ugunsdrošības un glābšanas dienestu un Veselības inspekciju, un reģistrēt ēdināšanas pakalpojumu Pārtikas un veterinārajā dienestā. Jāatzīmē, ka ēdināšanas pakalpojuma nodrošināšanai Jaunsardzes centrs organizē iepirkumu un tajā nevar piedalīties komersants, kurš nebūtu reģistrēts Pārtikas un veterinārajā dienestā kā ēdināšanas pakalpojuma sniedzējs.Valsts aizsardzības mācības nometņu norise tiek vispusīgi atspoguļota gan Jaunsardzes centra mājas lapā un sociālajos tīklu kontos, gan medijos. Kā viesi nometnēs piedalījušies ne tikai atbildīgo Saeimas komisiju deputāti un izglītības jomas atbildīgo institūciju pārstāvji, bet arī skolu pārstāvji un bērnu vecāki. Ņemot vērā valsts aizsardzības mācības nometņu specifiku, dalībnieku vecumu (15-18 gadi) tam nav plānots piemērot arī vairākas citas prasības, kas tiek piemērotas citām bērnu nometnēm valstī. Informāciju par Valsts aizsardzības mācības nometnēm nav plānots ievietot Valsts izglītības satura centra uzturētajā informācijas sistēmā, jo nometņu mērķauditorija ir valsts aizsardzības mācības izglītojamie, kas šo priekšmetu apgūt skolā un ar šiem izglītojamajiem un viņu vecākiem Jaunsardzes centrs kontaktējas ikdienā. Tā kā jauniešiem vidējās izglītības iestādēs obligātā kārtā netiek veikta utu (pedikulozes) pārbaude, šādu pārbaudi nav plānots veikt arī valsts aizsardzības mācības nometnē. Tiek plānots, ka nākotnē nometnes tiks īstenotas kopumā piecās vietās Latvijā, visur izmantojot Nacionālo bruņoto spēku mācību infrastruktūru, un tāpat kā līdz šim informācija par plānotajām nometnēm jau savlaicīgi būs attiecīgo pašvaldību rīcībā, kā arī tiks nodrošināta izglītojamo drošība un higiēnas prasību ievērošana. Attiecībā uz higiēnas prasībām noteikumos iekļauta vispārīga norma, ņemot vērā, ka noteiktos jautājumos (piemēram, formas tērpa valkāšanas īpatnības, kopšana u.c.) izglītojamiem uz vietas nometnē tiks sniegta papildu informācija, bet kopumā, piemēram, attiecībā uz uzkritumu savākšanu un teritorijas sakoptību, dzeramā ūdens pieejamību, telpu uzkopšanu u.c. nometnē tiek ievērota tāda pati kārtība kā citos Nacionālo bruņoto spēku infrastruktūras objektos. Tāpat arī tiks ievērotas Covid-19 izplatības ierobežošanai noteiktās prasības.Projektā noteikts, kādas darbības nometnes organizētājam – Jaunsardzes centram – jāveic vēl pirms nometnes un kādas nometnes laikā. Paredzēts, ka katrai nometnei tiks nozīmēts nometnes vadītājs, kurš nodrošinās visu būtisko nometnes notikumu fiksēšanu un pēc nometnes sagatavos ziņojumu par nometnes darbu. Jaunsardzes centram dots uzdevums katru gadu līdz 1. novembrim sagatavot pārskatu par visām nometnēm un iesniegt to aizsardzības ministram. Tas nodrošinās sekmīgu izglītības kvalitātes uzraudzību.Noteikts, ka nometnes organizēšanā un darbības nodrošināšanā var tikt iesaistīti jaunsargu instruktoru palīgi – jaunsargi, kuri ir vismaz 16 gadus veci un, apgūstot jaunsargu interešu izglītības programmu, ir sasnieguši Jaunsardzes centra direktora noteikto sagatavotības līmeni. Vienlaikus noteikts, ka šāda iesaistīšana var notikt tikai stingrā jaunsargu instruktora vadībā un uzraudzībā, proti, jaunsargu instruktoru palīgi nevar pienākumus veikt patstāvīgi. Darbošanās kā jaunsargu instruktoru palīgiem, jauniešiem dod iespēju apzināties un attīstīt līdera potenciālu, gūt organizatoriskā darba pieredzi.Nometnēs skolēniem būs intensīvs mācību režīms un fiziskā slodze, tādēļ noteikts, ka pirms dalības nometnē jāsniedz informācija par jaunieša veselības stāvokli. Ar izglītojamā vecāku vai likumisko pārstāvi (vai pašu izglītojamo, ja sasniegta pilngadība) pirms iesaistīšanās nometnē tiks noslēgts līgums par dalību nometnē.Tie jaunieši, kuri piedalīsies abās praktisko iemaņu nometnēs, būs apguvuši apmācību, kas ekvivalenta Nacionālo bruņoto spēku īstenotajam militārās pamatapmācības pirmajam posmam (ik gadu 1000 jaunieši, palielinot nometņu kapacitāti – līdz 1500). Otrās nometnes noslēgumā izglītojamie saņems apliecību, kas dos priekšroku, piemēram, pretendējot uz studijām Latvijas Nacionālajā aizsardzības akadēmijā, kā arī Iekšlietu ministrijas sistēmas koledžās. |
|  3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija un Jaunsardzes centrs.  |
| 4. | Cita informācija | Projekta izpildi Aizsardzības ministrija nodrošinās tai piešķirto budžeta līdzekļu ietvaros. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | Projekts ik gadu nākotnē skars 2000-3000 jauniešus, kas brīvprātīgi piedalīsies nometnēs, kā arī viņu likumiskos pārstāvjus, ņemot vērā, ka daļa jauniešu, kas piedalās nometnē, ir nepilngadīgi, kā arī jaunsargu instruktoru palīgus.Projekts ietekmēs pašvaldības, kuras teritorijā notiks valsts aizsardzības mācības nometnes (šobrīd – Alūksnes novada pašvaldība, ar kuru Jaunsardzes centram ir ilggadīga sadarbība, tās teritorijā notikušas ne tikai valsts aizsardzības mācības nometnes, bet arī jaunsargu nometnes), Nacionālos bruņotos spēkus, kas sniegs atbalstu Jaunsardzes centram atbilstoši aizsardzības mistra pavēlei (atbalsta sniegšanu Jaunsardzes centram paredz gan Nacionālo bruņoto spēku likums, gan Latvijas Republikas Zemessardzes likums), kā arī Neatliekamās medicīniskās palīdzības dienestu, kuru atbilstoši projekta 8.11.punktam Jaunsardzes centrs informēs par nometņu norisi.  |
| 2. | Tiesiskā regulējuma ietekme uz tautsaimniecību un administratīvo slogu | Attiecībā uz jauniešiem, kas piedalīsies nometnē, un viņu likumiskajiem pārstāvjiem projekts neparedz izmaiņas tiesībās un pienākumus – informācijas sniegšana nometnes organizatoriem un līguma parakstīšana par dalību nometnē ir ierasta prakse, kas paredzēta arī, piemēram, Ministru kabineta noteikumos par bērnu nometņu organizēšanu.Jaunsardzes centram ir ilggadīga pieredze nometņu organizēšanā, arī valsts aizsardzības mācības nometnes jau organizētas pilotprojekta ietvaros, pilnveidojot sadarbību ar šīs sadaļas 2.punktā minētajām institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
|  | 2022. gads | 2023. gads | 2024. gads |
|  | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 221 200 | 0 | 381 200 | 0 | 541 200 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 221 200 | 0 | 381 200 | 0 | 541 200 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 221 200 | 0 | 381 200 | 0 | 541 200 | 0 | 0 |
| 2.1. valsts pamatbudžets | 221 200 | 0 | 381 200 | 0 | 541 200 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts aizsardzības nometņu organizēsanai plānotie finanšu līdzekļi:

|  |  |  |  |  |
| --- | --- | --- | --- | --- |
| Gads | 2021. | 2022. | 2023. | 2024. |
|
| Izglītojamo skaits valsts aizsardzības mācības nometnēs (**rezultatīvie rādītāji**) | **180** | **350** | **550** | ≥550 |
| Valsts aizsardzības mācības nometņu skaits  | 2 | 4 | 6 | ≥6 |
| Nometņu organizēšanas un norises izmaksas (plānotās izmaksas vienai nometnei -80 000 EUR)\* | 160 000 | 320 000 | 480 000 | ≥480 000 |
| Formas tērpi nometņu dalībniekiem (100 jauni formas tērpi, viena formas tērpa izmaksas 612 EUR), EUR\* | 61 200 | 61 200 | 61 200 | 61 200 |
| **Kopā, EUR** | **221 200** | **381 200** | **541 200** | **≥541 200** |

\*izmaksas atbilstoši informatīvā ziņojuma "Par Valsts aizsardzības mācības ieviešanu un Jaunsardzes attīstību 2019.-2027. gadā" 4.pielikumā plānotajam |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Izdodot šo noteikumu projektu, jaunas amata vietas netiek veidotas. Valsts aizsardzības mācības nometnes tiks īstenotas atbilstoši apstiprinātajam valsts aizsardzības mācības ieviešanas projektam. |
| 8. Cita informācija | Lai varētu tikt ieviesta valsts aizsardzības mācība, Ministru kabinets 2019. gada 11. jūnijā (prot.Nr.28 32.§) noteica, ka nepieciešamo finansējumu valsts aizsardzības mācības ieviešanai Aizsardzības ministrijai jānodrošina piešķirto valsts budžeta līdzekļu ietvaros, nepārsniedzot izdevumu kopapjomu 2% apmērā no iekšzemes kopprodukta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti  | Noteikumu projekts "Valsts aizsardzības mācības nometņu izglītojamo un jaunsargu veselības aprūpes izdevumu apmaksas kārtība", kas izsludināts 2021. gada 18. februāra Valsts sekretāru sanāksmē (prot.Nr.7, 3.§ VSS-119), nosaka, kādus veselības aprūpes pakalpojumu izdevumus sedz valsts aizsardzības mācības nometņu izglītojamiem.Noteikumu projekts "Drošības noteikumu Jaunsardzes centra organizētajās nodarbībās un pasākumos", kas izsludināts 2021. gada 11. marta Valsts sekretāru sanāksmē (prot.Nr.10, 3§, VSS-205), nosaka, kā nodrošināma drošība Jaunsardzes centra organizētajās nodarbībās un pasākumos. Saskaņošanas procesā identificēta nepieciešamība precizēt Valsts aizsardzības mācības un Jaunsardzes likuma deleģējumu, uz kura pamata šie noteikumi izdodami. Aizsardzības ministrija sagatavos noteikumu projektu "Grozījumi Ministru kabineta 2009. gada 1. septembra noteikumos Nr.981 "Bērnu nometņu organizēšanas un darbības kārtība"", kur tiks noteikts, ka šī kārtība netiek piemērota valsts aizsardzības mācības nometnēm, izņemot Ministru kabineta 2009. gada 1. septembra noteikumu Nr.981 "Bērnu nometņu organizēšanas un darbības kārtība”11.punktu.  |
| 2. | Atbildīgā institūcija | Aizsardzības ministrija |
| 3.  | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par projektu un dotu iespēju izteikt viedokli, tas atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts kancelejā ievietots Aizsardzības ministrijas tīmekļvietnē. |
| 2. | Sabiedrības līdzdalība projekta izstrādē | Projekts 2021. gada 26. janvārī publicēts Aizsardzības ministrijas tīmekļvietnē sadaļā "Sabiedrības līdzdalība" https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanasnodrošinot iespēju sabiedrības pārstāvjiem izteikt viedokli rakstiski līdz 2021. gada 9. februārim atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktam. |
| 3. | Sabiedrības līdzdalības rezultāti | Sabiedrības pārstāvju viedokļi par projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Jaunsardzes centrs, Nacionālie bruņotie spēki, Neatliekamās medicīniskās palīdzības dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta esošo institūciju ietvaros. Izdodot šo noteikumu projektu, jaunas amata vietas netiek veidotas. Valsts aizsardzības mācības nometnes tiks īstenotas atbilstoši apstiprinātajam valsts aizsardzības mācības ieviešanas projektam. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Vizē:

Aizsardzības ministrijas valsts sekretārs Jānis Garisons

Liepiņa, 67335013

liene.liepina@mod.gov.lv